VALTIONEUVOSTON OIKEUSKANSLERI Snellmaninkatu 1 A
PL 20 00023 VALTIONEUVOSTO	10.9.2004	Dnro 17/20/04
Oikeusministeriö PL 25

00023 VALTIONEUVOSTO
Viite:
Oikeusministeriön lausuntopyyntö 9.7.2004 OM 6/41/2001
Asia:
Lausuntopyyntö julkisuusperiaatteesta ja viranomaisten asiakirjojen jäljenteiden maksullisuudesta
Oikeusministeriö on viitekohdassa tarkoitetulla kirjeellä pyytänyt oikeus-kanslerin lausuntoa oikeusministeriön asettaman työryhmän muistiosta koskien julkisuusperiaatetta ja viranomaisten asiakirjojen jäljenteiden maksullisuutta.

Työryhmän selvitys- ja arviointitehtävä on koskenut viranomaisten toiminnan julkisuudesta annetun lain yhteydessä sovellettavia hinnoittelu-periaatteita, sovellettavan hinnoittelun ja julkisuuslakia säädettäessä tavoitellun tilanteen suhdetta sekä sitä, mikä olisi tarkoituksenmukaisin keino toteuttaa julkisuuslain mukaisen tiedonsaannin maksullisuus valtionhallinnossa julkisuuslakia säädettäessä suunnitellulla tavalla. Työryhmän toimeksiantoa on myöhemmin laajennettu koskemaan myös kuntahallinnossa noudatettavia hinnoitteluperiaatteita.

Työryhmän muistion mukaan lainsäädäntöä koskevat selvitykset samoin kuin julkisuuslain täytäntöönpanon seurantaa varten tehdyt selvitykset osoittavat, että julkisuuslakia säädettäessä lähtökohtana pidetty tilanne ei ole toteutunut. Syntynyt tilanne ei ole hyväksyttävä julkisuuslainsäädännön kokonaisuudistuksen tavoitteiden ja julkisuusperiaatteen tarkoituksen kannalta.

Totean lausuntonani seuraavaa.

Yhtenäisten säännösten tarpeen osalta viittaan eduskunnan valtioneuvos-ton julkisuuslainsäädännön kokonaisuudistusta koskevan selonteon (VNS 5/2003 vp.) johdosta antamaan lausuntoon (EK 7/2004 vp.). Eduskunnan hallintovaliokunta on mietinnössään (HaVM 6/2004 vp.) todennut, että valtion- ja kunnallishallinnossa sovellettavien asiakirjakopioiden maksu-perusteiden täsmentäminen on välttämätöntä, ja valiokunta on pitänyt

2
tarvittavia lainmuutoksia kiireellisenä. Myös oikeuskanslerinviraston laillisuusvalvonnassa on esitetty lainmuutostarve koettu tarpeelliseksi tulkinnallisten tilanteiden selkeyttämiseksi.

Työryhmän esittämää säännösten sijoittamista julkisuuslakiin sekä kunta-lain muuttamista viittauksin julkisuuslakiin pidän selkeänä, samoin työryhmän esittämät yksilöidyt johtopäätökset ovat perusteltuja.

Ottaen huomioon perustuslain säännökset yhdyn työryhmän johtopäätökseen siitä, että maksun perusteiden määrittelyssä tulee ottaa huomioon tiedonsaantioikeuden liittyminen perusoikeuksien toteutumiseen sekä siihen, minkälaisesta tiedonsaantipyynnöstä on kysymys. Tarpeellisena pidän esitystä kandentasoisen maksun käyttämisestä jotteivät tavanomaista enemmän kustannuksia viranomaisille aiheuttavien tietojenluovutusten kustannukset kohdistu tavanomaisiksi pidettäviin luovutuksiin. Jatkovalmistelussa saataneen selvitystä esille tulleista laajoista asiakirjapyynnöistä ja niissä mandollisesti ilmenneistä ongelmista. Esityksen säätämisjärjestystä koskevissa perusteluissa esitetyt näkökohdat ovat mielestäni asian-mukaiset.
660AI/adtg

Oikeuskansleri

Paavo Nikula